สุธี หวังบู่ คือรุ่นปัจจุบันของร้านหวังบู่ดั้งเดิม ร้านอาหารหวังบู่ เป็นร้านอาหารอิสลาม โดยฝีมือของคนอิสลามแท้ ๆ มีชื่อเสียงเรื่องของข้าวหมกไก่ ข้าวมันไก่ มาก่อน ... โดยเฉพาะกับข้าวมันไก่ ที่เคยมีชื่อมากจนร้านอื่นไปนินทาว่า "ใส่กัญชา" ก่อนจะมาเพิ่ม ก๋วยเดี๋ยวแขก ต้มซุป ในภายหลัง ทุกเมนูล้วนหอมเครื่องเทศมาก ๆ และเครื่องเทศทุกอย่างจะเข้าเนื้อเน้น ๆ 

หวังบู่เปิดขายมานานมาก  ตั้งแต่ตั้งอยู่ที่ปากตรอกข้างโรงเรียนวัดพิชัย จนย้ายไปเปิดในวัดพิชัย และปัจุบัน เป็นอาคารพานิชย์ 1 คู่หา ในซอยสุเหร่า ที่อยู่ตรงข้ามซอยร.พ.เมืองสมุทร ในซอยโรงเรียนเฉลิมนั่นเอง โดยสาขานี้จะให้บริการ 2 ชั้น หรือจะเข้าไปอีกนิด จะเปิดขายในหมู่บ้านสมุทรนิเวศน์ ซอย 6 นั่นเป็นบ้านของหวังบู่เลยโดยตรง ที่สาขาซอยสุเหร่าคุณลุงเจ้าของจะนั่งอยู่ข้างบน ถ้ามีลูกค้าขึ้นไป ก็จะพูดใส่ไมค์ที่ลำโพงอยู่ด้านล่าง เป็นการประหยัดเวลาในการส่ง order 

อาหารขึ้นชื่อของที่นี่ ได้แก่ เมนู ข้าวหมกไก่ ที่วันนึง ขายกันเป็นหลาย ๆ หม้อเลยทีเดียว ข้าวเป็นเม็ด ๆ สีเหลือง หอมเครื่องเทศ และไก่เนื้อนุ่มที่น้ำเครื่องเทศซึมเข้าไปถึงข้างใน ด้วยสูตรลับของร้าน และต้องไม่ลืมราดน้ำจิ้ม ไม่สั่งไม่ได้แล้วจริงๆ 

แนะนำ ให้จอดรถฝั่งตรงข้ามร้าน ข้าง ๆ ร้านทอง จะมีซอยเข้าที่จอดรถครับ กว้างขวางพอประมาณเลยทีเดียว และไม่ควรไปตอนบ่ายเพราะบางทีอาจจะหมดแล้วครับ